mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk mk ru mk hbs_cyr mk ru mk ru mk ru mk mk mk en mk mk ru mk mk mk hbs_cyr mk mk mk ru mk mk mk mk mk mk mk mk mk mk mk mk mk mk en mk mk mk mk mk mk mk mk mk mk hbs_cyr ru mk ru mk mk mk mk mk mk mk mk mk mk mk mk mk mk mk mk mk mk mk mk mk mk cs mk cs mk cs mk cs mk cs mk hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
Европа му се враќа на јагленот | МКД.мк
Излезна анкета на ГАЛУП, ГЕРБ победи на парламентарните...
ВМРО-ДПМНЕ: Се отплеткува мрежата на соларниот картел чиј...
„Пиксел груп“: Дневни политички препукувања со лаги, бараме...
Во Костолачка Коса во Србија одадена почит на 1.295...
Почина рускиот алпинист Александар Кленов од Демир Капија
Дипломатско возило на Украина учествуваше во сообраќајка во...
Поради недостигот од руски гас
Европа му се враќа на јагленот
Најголемите европски купувачи на руски гас вчера се тркаа да најдат алтернативни резерви на гориво и го разгледуваа согорувањето јаглен за да се справат со намалените испораки на гас од Русија, што се заканува да ја влоши енергетската криза во текот на зимата, доколку складиштата не се дополнуваат.
Германија, Италија, Австрија и Холандија навестија дека електраните на јаглен би можеле да му помогнат на континентот да ја надмине кризата во која цените на гасот вртоглаво се зголемија и ги влошија предизвиците со кои се соочуваат владите додека се обидуваат да ја запрат инфлацијата и сѐ полошите економски прогнози.
Холандската влада вчера објави дека ќе ги укине ограничувањата за производство во електраните на јаглен и ќе ја активира првата фаза од планот за енергетската криза. Данска, исто така, го иницираше првиот чекор од кризниот план поради неизвесноста околу руските испораки.
Италијанската компанија ЕНИ вчера соопшти дека е информирана од руски Газпром дека ќе добие само дел од бараните количества гас, поради што земјата е на чекор до прогласување вонредна состојба, што би ги активирало мерките за заштеда на гас.
Германија, на која исто така ѝ се намалени испораките на руски гас, во неделата објави дека планира да го зголеми капацитетот за складирање гас и рече дека може повторно да ги отвори електраните на јаглен, кои планираше постепено да ги укинува.
„Тоа е болно, но во оваа ситуација едноставно е неопходно да се намали потрошувачката на гас“, рече германскиот министер за економија Роберт Хабек, член на Партијата на зелените, која се залага за побрз крај на употребата на јаглен, кој произведува повеќе штетни гасови.
„Меѓутоа, доколку не го сториме тоа, ќе се соочиме со ризик складишните капацитети да не бидат доволно полни пред зимската сезона. Тогаш ние би биле лесни мети за уцена на политичко ниво“, рече тој.
Холандскиот месечен договор за гас, европскиот параметар, вчера изнесуваше околу 124 евра, што е помалку од рекордните 335 евра што ги достигна оваа година, но сепак над 300 отсто повеќе од минатогодишното ниво кога цените почнаа вртоглаво да растат.
Извршниот директор на најголемиот германски производител на електрична енергија РВЕ РВЕГ, Маркус Кребер, рече дека може да бидат потребни три години за да паднат цените на енергијата.
Протекот на руски гас во Германија преку гасоводот Северен тек 1, главната траса што ја снабдува најголемата европска економија, вчера се одвиваше со околу 40 отсто од капацитетот, иако е зголемен во однос на почетокот на минатата недела.
Украина, транзитна рута за рускиот гас, рече дека нејзините гасоводи би можеле да помогнат да се пополнат дупките за снабдување преку Северен тек 1. Москва претходно соопшти дека не може да пумпа повеќе низ цевководите што Украина сè уште не ги затворила.
Италијанската Ени и германската Унипер УНО1 се меѓу европските компании што рекоа дека добиваат помалку гас отколку што е предвидено со договорот, иако европските складишта за гас сè уште се полнат, но со многу побавно темпо.
Вчера беа пополнети 54 отсто во однос на целта на Европската Унија од 80 отсто до октомври и 90 отсто до ноември.
Германскиот министер за економија рече дека пуштањето во употреба на електраните на јаглен може да придонесе со 10 гигавати капацитет во случај снабдувањето со гас да достигне критично ниво. Законот во врска со овој потег ќе биде проследен до Горниот дом на парламентот на 8 јули.
Покрај враќањето на јагленот, новите германски мерки вклучуваат систем на аукција, кој ќе почне во наредните недели за да се поттикне индустријата да троши помалку гас, како и финансиска помош за германскиот оператор со гас што е можно поскоро да го наполни складиштето.
Германската компанија РВЕ вчера најави дека може да ги пролонгира операциите на три електрани што работат на кафеав јаглен и произведуваат 300 мегавати, доколку тоа е неопходно за време на кризата со снабдувањето со гас.
Во неделата австриската влада се договори со компанијата Вербунд во случај на потреба електраната што работи на гас да ја префрли на јаглен.
Холандскиот јавен сервис НОС вчера објави, повикувајќи се на владини извори, дека на термоелектраните во Холандија им е дозволено да го зголемат производството со цел да се намали нивната зависност од рускиот гас.
Руски Газпром, кој е во сопственост на државата, минатата недела го намали капацитетот преку Северен тек 1 преку кој се снабдуваат Германија и другите земји, наведувајќи го како причина доцнењето со враќањето на опремата сервисирана во Канада од германската компанија Сименс енерџи.
„Имаме гас, тој е подготвен за испорака, но Европејците мора да ја вратат опремата, која треба да ја поправат во согласност со нивните обврски“, изјави портпаролот на Кремљ, Дмитриј Песков.
Германските и италијанските власти рекоа дека Русија го користи тоа како изговор за намалување на испораките.
Италија, чиј технички одбор за гас се состанува денес, соопшти дека оваа недела може да прогласи засилена состојба на готовност доколку Русија продолжи да го намалува снабдувањето.
Овој потег може да предизвика мерки за намалување на потрошувачката, вклучително и ограничување на гасот за одредени индустриски корисници, зајакнување на производството во термоцентралите и барања за зголемување на увозот на гас од други добавувачи според постоечките договори.
Европската Унија се стреми со текот на времето да се префрли на обновливи извори на енергија за да ги намали емисиите, но сега се соочува со пораст на цените и враќање на горивата што се поголеми загадувачи.
„Дури и ако постои начин за брзо намалување на зависноста од рускиот гас без дополнително стимулирање на инфлацијата и тешка рецесија предизвикана од растот на цените на енергијата... ние тоа не го гледаме“, велат од аналитичката куќа Тимер енерџи.
Легенда под Главна слика
Излезна анкета на ГАЛУП, ГЕРБ победи на...
Замор на Бугарите од честите гласања, излезноста...
ИАЕА ја повикува Русија да го ослободи...
Украина: Нашиот влез во НАТО го поддржуваат 10...
Германија, Данска и Норвешка ќе купат словачки...
Запорожје и Херсон ги задржаа своите имиња во...
21 Јуни 2022 - 09:54
ЕУ: Ако чекаме, ќе играме како што свири Русија
Европа не може долго да се носи со високите цени на гасот, вели шефот на германскиот гигант РВЕ
Македонија пред енергетски најтешката зима
Енергетската криза ќе се продлабочи
Радакин: „Русија може да нападне од вселената и да ја...
Егзистензија од одгледување на пчели: Тегла мед од 800 до...
Зеленски до Русите: Ќе ве убиваат еден по еден додека е...
Бугарите не се откажаа од клубот Цар Борис III, отворањето...
Запорожје и Херсон ги задржаа своите имиња во рамките на...
Што се чита во комшии?
Последните денови на Ентони Бордејн: Осамен сум
Нема каде нема да ти изникне аналитичар
Не баш во центар
Навивач во Тетово влезе на терен и му удри шамар на играч
Зошто слоновите не добиваат рак?
„Петте минути“ на Џорџа Мелони
Одлучната изборна победа на италијанската десница овозможува нејзиниот лидер да биде првата жена премиер во Италија и прва која тврди дека недвосмислено има постфашистичко потекло.
Ристо Цицонков Не бетонизација на градот Скопје, туку...
Нов фронт за работа на градежните фирми на веќе изградените згради (и куќи) треба да биде топлинската изолација.
Скриените облици на конверзионата терапија
Во Македонија не постои никаква забрана за конверзиона терапија, а лиценцираните психолози што може да се јават како спроведувачи или наведувачи на ваква „терапија“, за жал, не сносат никакви последици.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by